Микеле Кваранта - Википедија

# Микеле Кваранта

### Од Википедија, слободна енциклопедија

Микеле Кваранта
Michele Quaranta
Роден/а | 24.12.1953 Форлимпополи, Италија
Живеалиште | Швајцарија
Занимање | Аикидо учител

Микеле Кваранта е роден 24 декември 1953 г. во Италија. Живее во Швајцарија.

## [уреди] Биографија

Континуирано вежба аикидо од 1974 г. Моментално е носител на 6. Дан во аикидото. Скоро 22 години бил асистент (уке) на Масатоми Икеда сенсеи и го придружувал на сите семинари кои ги одржувал Икеда. Неговата спортска кариера ја започнал како професионален фудбалер на ФК Нордстерн (во првата Швајцарска фудбалска лига), а потоа и работи како професионален фудбалски тренер, подоцна како банкарски службеник и на крај се насочува кон аикидото. По повлекувањето на Икеда сенсеи во 2001 г. од активниот аикидо живот, Микеле Кваранта сенсеи продолжува самостојно да го проширува аикидото наследено од Икеда сенсеи. Основал две школи со повеќе клубови. Првата била во градот Базел (Швајцарија) од 1983 година, додека поновата е во градот Неушател (Швајцарија). Има повеќе од 300 ученици во своите школи. Во меѓународната сцена посебно се истакнува како технички директор на повеќе држави кои ја ценат неговата способност, стручност и оддаденост на аикидото. Со правото да доделува мајсторски степени заклучно со 4. Дан во Словачката аикидо асоцијација, додека самиот беше носител на 5. Дан и титула Шидоин, претставува уникатен пример во светот со таква дозвола доверена од Аикикаи Хомбу Доџо. Освен аикидо подучува Аикикен и Хоџо (HOJO) (древна дисциплина развиена во школата Кашима Шинден Џикишинаге Рју (Kashima Shinden Jikishinkage Ryu) која датира од 14 век и за која се користи посебен бокен (дрвен меч) . Оваа дисциплина подетално ја подучува на летните семинари.

## [уреди] Образование

Средно економско училиште.

## [уреди] Јазици

Зборува италијански, шпански, француски, германски, португалски и англиски.

## [уреди] Семинари

Редовно одржува семинари во следните земји: Швајцарија, Словачка, Чешка, Полска, Русија, Украина, Египет, Хрватска, Србија и Македонија, а на чести покани и во Италија, САД, Холандија, Турција, Франција и Германија.

## [уреди] Хоби

Фудбал и фанки музика.

## [уреди] Надворешни врски

- Аикидо Клуб Хенбо

Преземено од "http://mk.wikipedia.org../../../%D0%BC/%D0%B8/%D0%BA/%D0%9C%D0%B8%D0%BA%D0%B5%D0%BB%D0%B5_%D0%9A%D0%B2%D0%B0%D1%80%D0%B0%D0%BD%D1%82%D0%B0_80cb.html"

Категорија: Боречки вештини

##### Views

- Статија
- Разговор
- Тековна верзија

##### Пребарај